Unionens kompetenceområder i henhold til traktaten (Artikel 74 og Artikel 77, stk. 2, litra b) og d), i traktaten om Den Europæiske Unions funktionsmåde) Artikel 74: »Rådet vedtager foranstaltninger med henblik på at sikre administrativt samarbejde mellem de kompetente myndigheder i medlemsstaterne på de områder, der er omfattet af dette afsnit, og mellem disse myndigheder og Kommissionen. […]« Artikel 77, stk. 2: »[…] Europa-Parlamentet og Rådet vedtager efter den almindelige lovgivningsprocedure foranstaltninger på følgende områder: […] b) personkontrol ved passage af de ydre grænser […] d) nødvendige tiltag til den gradvise udvikling af et integreret system for forvaltningen af de ydre grænser«.

Agenturets beføjelser (Rådets forordning (EF) nr. 2007/2004, ændret ved Europa-Parlamentets og Rådets forordning (EF) nr. 863/2007, ændret ved Europa-Parlamentets og Rådets forordning (EU) nr. 1168/2011) (Den seneste ændring trådte i kraft den 12.12.2011. Denne tabel afspejler forholdene efter denne seneste ændring). Mål Agenturet blev oprettet med henblik på at forbedre den integrerede forvaltning af EU-medlemsstaternes ydre grænser. Væsentligste opgaver a) at samordne det operative samarbejde mellem medlemsstaterne hvad angår forvaltning af de ydre grænser b) at bistå medlemsstaterne med uddannelse af nationale grænsevagter, herunder indføre fælles uddannelsesstandarder c) at foretage risikoanalyser, herunder vurderinger af medlemsstaternes kapacitet med hensyn til at imødegå trusler og pres ved de ydre grænser d) at deltage i udviklingen af forskning, der er relevant for kontrol og overvågning af ydre grænser e) at bistå medlemsstaterne i situationer, der kræver øget teknisk og operativ bistand, navnlig de medlemsstater, der er udsat for et særligt og uforholdsmæssigt stort pres f) at yde medlemsstaterne den nødvendige støtte, herunder, når agenturet anmodes herom, til koordinering eller tilrettelæggelse af fælles tilbagesendelsesaktioner g) at oprette europæiske grænsevagthold til indsættelse under fælles operationer, pilotprojekter og hurtige indsatser h) at udvikle og drive informationssystemer til udveksling af oplysninger, herunder ICONet i) at yde den nødvendige bistand til udvikling og drift af et europæisk grænseovervågningssystem (Eurosur).

Ledelse Bestyrelsen Sammensætning: En repræsentant for hver medlemsstat, to repræsentanter for Kommissionen og en repræsentant pr. associeret Schengenland (Island, Norge, Schweiz og Liechtenstein). Opgaver a) at udnævne den administrerende direktør b) at vedtage agenturets almindelige beretning c) at vedtage agenturets arbejdsprogram d) at opstille procedurer for beslutningstagningen vedrørende agenturets operative opgaver e) at udføre sine opgaver i forbindelse med agenturets budget f) at udøve disciplinærmyndighed over (vice)direktøren g) at fastsætte sin forretningsorden h) at fastlægge agenturets organisationsplan og vedtage agenturets personalepolitik i) at godkende agenturets flerårige plan. Den administrerende direktør udnævnes af bestyrelsen efter forslag fra Kommissionen. Ekstern revision Den Europæiske Revisionsret. Dechargemyndighed Europa-Parlamentet efter henstilling fra Rådet.

Agenturets disponible ressourcer i 2011 (2010) Endeligt budget 118,2 (93,2) millioner euro Tilskud fra Unionen 111 (89,1) millioner euro Ansatte pr. 31. december 2011 I henhold til stillingsfortegnelsen: Midlertidigt ansatte, planlagte stillinger: 143 (143) - Midlertidigt ansatte, besatte stillinger: 141 (139) Andre stillinger: Kontraktansatte, planlagte stillinger 88 (79) - Kontraktansatte, besatte stillinger: 85 (79) Udstationerede nationale eksperter, planlagte stillinger: 83 (76) - Udstationerede nationale eksperter, besatte stillinger: 78 (76) Antal stillinger i alt: 314 (298) - heraf besatte: 304 (294), fordelt på følgende opgaver: operationelle: 214 (203) - administrative: 90 (91)

Produkter og tjenesteydelser i 2010 (2010) Risikoanalyseenheden udarbejdede 20 (14) strategiske vurderinger, 4 (4) kvartalsrapporter, 469 (294) analytiske produkter til støtte for fælles aktioner (herunder ugentlige briefinger og nye former for rapporter med det sigte at forbedre det operationelle fokus og den operationelle respons), 112 (64) rapporter af andre typer, herunder briefinger til agenturets ledelse, Europa-Kommissionen og andre, offentliggjorde 6 strategiske rapporter til offentligheden på agenturets websted, lagde sidste hånd på en omfattende ajourføring af den fælles integrerede model for risikoanalyse (CIRAM v 2.0) i 2011 og afholdt 4 (4) ordinære møder i Frontex' risikoanalysenetværk (Risk Analysis Network), 2 møder om taktisk risikoanalyse og 5 (2) regionale ekspertmøder. Den fælles operationelle enhed organiserede 19 (17) fællesaktioner, 14 (9) pilotprojekter og 15 (4) konferencer. Herudover blev 2 059 (2 038) personer tilbagesendt under de 42 (40) fælles tilbagesendelsesaktioner, som agenturet koordinerede. Det hurtige grænseindsatsholds (RABIT's) aktion, der blev iværksat i november 2010, blev afsluttet i marts 2011. Den samlede operationelle intensitet blev forøget, idet der gennem samtlige fællesaktioner blev kumuleret i alt 7 754 (6 471) dage, mens det kumulerede antal manddage blev forøget til 105 038 (54 976). Frontex' Situationscenter (FSC) leverede 1 900 (500) situationsrapporter, oversigter (Flash Reports), document alerts og 11 (14) »mission awareness«-rapporter til interne og eksterne kunder. Daglige nyhedsbreve blev leveret til 400 (350) konti. Som et enkelt kontaktpunkt for udveksling af oplysninger med eksterne kunder, forvaltede FSC ca. 24 000 (20 000) korrespondancer og implementerede Frontex-One-Stop-Shop (FOSS), en webbaseret informationsudvekslingsportal, som anvendes af 35 (30) lande og 2 600 (900) brugere. Ud over den intensive deltagelse i Eurosurprogrammet blev der (fuldt ud og/eller delvis) udviklet og/eller gennemført 4 projekter om procesautomatisering. Uddannelsesenheden organiserede 223 (176) aktiviteter med deltagelse af 3 490 (4 015) personer (uddannelseseksperter, uddannelsessøgende mv.) inden for rammerne af 20 (18) projekter. Interessenterne brugte i alt ca. 12 947 (11 000) manddage på uddannelsesaktiviteter. Enheden Pooled Resources gennemførte 6 (9) projekter der var udformet med henblik på at gøre Frontex' samlede aktioner mere effektive. PRU koordinerede også indsætningen under RABIT-aktionen i hele perioden på 61 dage. Indsætningen af 576 officerer blev koordineret ligesom indsætningen af 67 stykker teknisk udstyr. Forsknings & udviklingsenheden videreudviklede – i snævert samarbejde med andre af agenturets enheder - Eurosurprogrammet, som er af stor betydning for agenturet. Den organiserede og afholdt 34 (32) møder herunder konferencer, workshopper og bilaterale begivenheder, der blev holdt sammen med medlemsstaterne. Dens personale deltog i ca. 130 interne og eksterne workshopper, konferencer og arbejdsmøder. Enheden udarbejdede 19 (10) landerapporter, 15 møderapporter, 11 evalueringsrapporter om forslag til projekter under FP7 SEC (RP7 - sikkerhed) og finansierede tre videnskabelige undersøgelser. Partnerskab og samarbejde med tredjelande: I 2011 blev der indgået to samarbejdsaftaler med det nationale politikorps i Kap Verde og med det regionale center for det regionale initiativ vedrørende migration, asyl og flygtninge (MARRI), hvormed det samlede antal samarbejdsaftaler steg til 16 (14). På grundlag af de eksisterende samarbejdsaftaler er det specifikke samarbejde om operationelle og tekniske grænsesikkerheds-/-forvaltningsspørgsmål mellem agenturet og tredjelandspartnerne blevet forøget med henblik på at arbejde hen imod bæredygtige partnerskaber. Samarbejdet med EU-organer og internationale organisationer: Ved udgangen af 2011 blev der underskrevet en samarbejdsaftale i Centret for Demokratisk Kontrol med Væbnede Styrker (DCAF), hvormed det samlede antal nåede op på 11 (10). Alle samarbejdsaftalerne implementeres gennem en række af agenturets aktiviteter. Tilrettelæggelsen af EU-dagen for bekæmpelse af menneskehandel i Warszawa sammen med andre agenturer for retlige og indre anliggender samt Kommissionen var en meget betydningsfuld begivenhed i den forbindelse.